Iolanda de Bar

**Iolanda de Bar**, tamén coñecida como **Violante de Bar**, nada en 1365 no Ducado de Bar (Lorena, Francia) e finada o 3 de xullo de 1431 en Barcelona, foi condesa consorte de Girona (1380 - 1387) e condesa consorte de Cervera (1380 - 1387) e, despois raíña consorte de Aragón, Valencia, de Mallorca, de Sardeña e de Córsega (nominal), duquesa consorte Atenas e de Neoptria e condesa consorte Barcelona, do Rosellón e de Cerdaña (1387 - 1396), como segunda esposa de Xoán I de Aragón (1387-1396).

Culta, políglota, lectora e escritora, deixou como legado un total de 45 volumes de cartas (uns 9 000 folios) nas que fala da vida política e cultural do momento, así como do seu papel como filla, esposa e nai.

Escritas en latín e catalán, é unha das coleccións máis extensas escritas por unha muller na España medieval.

Todas elas consérvanse no Arquivo da Coroa de Aragón, en Barcelona.

## Orixes familiares 
Iolanda era filla do conde Roberto I de Bar e María de Valois.

Os seus a vós eran, por liña paterna, o conde Henrique IV de Bar e Violante de Flandres, e por liña materna o rei Xoán II de Francia e Bona de Luxemburgo.

Era sobriña do rei Carlos V de Francia e dos duques de Berry, de Borgoña e de Anjou.

## Traxectoria 
### Primeiros anos e voda 
Iolanda foi educada na Corte francesa durante uns oito anos e, en 1379, cado ela tiña uns 14 anos, o duque de Girona, Xoán, primoxénito de Pedro IV de Aragón, foi a pedir a man desa xove nobre, en contra da expresa vontade do rei, que quería que o seu herdeiro casara cunha princesa siciliana. Aceptada a proposta, Iolanda emprendeu o camiño cara a  Perpiñán, onde a esperaba o seu futuro marido. A viaxe durou máis tempo do previsto porque a xove parou en diversas cidades na casa de parentes, como e Dijon ou Aviñón. Chegou a Perpiñán o 29 de abril e o matrimonio celebrouse o día seguinte na capela do Palacio real. O 17 de maio partiron cara a Barcelona onde os esperaban o rei e á súa esposa Sibila de Fortià. Instaláronse en principio en Barcelona, pero por motivos políticos e de saúde, especialmente do infante Xoán, a nova Corte foi itinerante.

## Notas 
## Véxase tamén 
### Bibliografía 
* Albertí i Casas, Elisenda (2007): *Dames, Reines, abadesses, 18 personalitats femenines a la Catalunya medieval*. Barcelona: Albertí Editora, S. L. ISBN 978-84-7246-085-0.
* Bratsch-Prince, Dawn (2006): "The Politics of Self-Representation in the Letters of Violant de Bar (1365–1431)". *Medieval Encounters* **12** (1): 2–25. .
* Bassegoda Nonell, Joan (1999): "Las tumbas reales de la catedral de Barcelona", *Butlletí de la Reial Acadèmia Catalana de Belles Arts de Sant Jordi* **13**: 237-255.
* Poull, Georges (1994): *La maison souveraine et ducale de Bar*. Nancy: Presses Universitaires de Nancy. ISBN 2-8648-0831-5.
* Riquer, Isabel (1994): "Los libros de Violante de Bar", en: María del Mar Graña Cid (Edit.): *Las sabias mujeres. Vol. 1 Educación, saber y autoría (siglos III–XVII)*). Madrid: Asociación Cultural Al-Mundayna. ISBN 84-8709-013-3, pp.&nbsp;161–173.
* Silleras-Fernández, Núria (2010): "Money isn't everithing: Concubinate, Class, and the Rise and Fall of Sibil·la de Fortià, Queen of Aragon", en: Thresa Earenfigth (edit.) *Women and Wealth in Late Medievan Europe*. Nova York, NY, USA: Palgrave Macmillan. ISBN 978-1-3495-3987-1, pp.&nbsp;67–83.
* Sobrequés i Callicó, Jaume e Mercè Morales i Montoya (2011): *Contes, reis, comtesses i reines de Catalunya*. Barcelona: Editorial Base, col. Base Històrica nº 75. ISBN 978-84-1526-724-9.
* Sabaté i Marín, Glòria e Lourdes Soriano Robles (2005): "Reinas catalanas: mujeres, lectoras y protectoras de la cultura (siglos XIV-XV)". En: María del Val González de la Peña (coord.) *Mujer y cultura escrita: del mito al siglo XXI*. Gijón: Trea. ISBN 84-9704-156-9, pp.&nbsp;85–96.
* Tasis i Marca, Rafael (1959): *Joan I. El rei caçador i músic*. Barcelona: Aedos.

### Outros artigos 
* Xoán I de Aragón
* Pedro IV de Aragón
* Sibila de Fortià

### Ligazóns externas 
* Violant de Bar no *Diccionari biogràfic de dones*. Xarxa Vives d'Universitats / Generalitat de Catalunya / Consell de Mallorca .    
* Violant de Bar. Iolanda de Bar na *Gran enciclopèdia catalana*